[{"text_idx": "#000000", "text": "Eskola-jazarpena nerabeek pairatu dezaketen egoerarik gogorrenetako bat da. Mutil batek, neska batek edo talde batek eskolako kide bat behin eta berriz txarto tratatzea da eskola-jazarpena eta tratu txar horiek fisikoak, psikologikoak edo hitzezkoak izan daitezke.\nOso gertakari larria da eta biktima batzuen kasuan ondorio oso serioak izan ditzake. Hau dela eta, oso garrantzitsua da hau arin detektatzea, kasu askotan oso zaila izaten den arren."}, {"text_idx": "#000006", "text": "Noizbehinka asteburuetan larregi edateak (\u201clitroak\u201d egiteak, adibidez) asaldura kognitiboak eragiten dituela frogatu du ikerketa batek. Asaldura hauek latzagoak dira modu honetan edaten gazteago hasten direnengan; gainera, kontsumo honek metatze-eragina du, hots, ondorioak nabarmendu egiten dira zenbat eta urte gehiago eman modu honetan edaten."}]